**3.pielikums**

Cenu aptaujai "Vānes estrādes grīdas atjaunošana"

### TEHNISKĀ SPECIFIKĀCIJA

1. **Vispārīgā informācija:**
	1. Tehniskā specifikācija ir tehnisko aprakstu apkopojums, kas nosaka Pasūtītāja prasības attiecībā uz Apliecinājuma kartē “Vānes estrādes deju grīdas atjaunošana” (turpmāk – Apliecinājuma karte) paredzētajiem darbiem (turpmāk – Darbi). Specifikācija ietver Pasūtītāja prasības, kuras Pretendentam piedāvājuma sagatavošanas laikā ir uzmanīgi jāizanalizē un jāņem vērā piedāvājuma sagatavošanā.
	2. Apliecinājuma kartes izstrādātājs – SIA “Jaunpils projekts”, BKR Nr. 9278-R.
	3. Parakstot Līgumu, Pretendents apliecina, ka ir iepazinies un izpētījis apstākļus, kas varētu ietekmēt Cenu aptaujas priekšmeta izpildi un samaksas noteikšanu par Cenu aptaujas priekšmeta izpildi.
	4. Pretendents ar savu piedāvājumu apliecina, ka ir iegūtas visas tiesību aktos pieprasītās atļaujas un licences, kas ir vajadzīgas šīs Cenu aptaujas prasību īstenošanai.
2. **Prasības piedāvājuma izstrādei**
	1. Pretendentam jāparedz izmaksas par visiem nepieciešamajiem saskaņojumiem, atļaujām un to nosacījumu izpildi Darbu uzsākšanai un Darbu pabeigšanai.
	2. Pretendents atbild par darba aizsardzības, ugunsdrošības prasību ievērošanu un dabas aizsardzības pasākumu ievērošanu objektā, kā arī par pieguļošās teritorijas piegružošanu, kas smilts, būvgružu vai dubļu veidā tiek iznesti no objekta.
	3. Pretendentam, iesniedzot piedāvājumu, jāizvērtē izmaksas, kas saistītas ar visu nepieciešamo atļauju, izpildshēmu, apliecinājumu un citu normatīvajos aktos paredzēto dokumentāciju kopumu sagatavošanu un iesniegšanu attiecīgajās valsts vai pašvaldības institūcijās (arī to dokumentāciju sagatavošana un atļauju saņemšana, ko normatīvie akti nosaka Pasūtītājam, par to saņemot attiecīgo pilnvarojumu no Pasūtītāja).
	4. Pretendentam jāizvērtē, ka Apliecinājuma kartē norādīto darbu izpilde un izstrādājumu uzstādīšana ietver pilnu darba ciklu līdz attiecīgās detaļas, mezgla, izstrādājuma gatavībai pilnīgai ekspluatācijai, ietverot visus materiālus un izstrādājumus, kas tehnoloģiski nepieciešami attiecīgā būves elementa vai iekārtas drošai ekspluatācijai atbilstoši būvnormatīvu prasībām, ietverot visus nepieciešamos darbus konkrēta darba izpildei, kā arī jāņem vērā, ka izdevumi izpilddokumentācijas sagatavošanai un uzmērījumu veikšanai jāiekļauj piedāvātajā līgumcenā.
	5. Lokālā Tāme jāsastāda atbilstoši Ministru kabineta 2017.gada 3.maija noteikumiem Nr.239 „Noteikumi par Latvijas būvnormatīvu LBN 501-17 „Būvizmaksu noteikšanas kārtība””, tajā jāievērtē visas Tehniskās specifikācijas un Tehniskās dokumentācijas prasības, tajā skaitā to realizācijai nepieciešamie resursi, iespējami nepieciešamo detalizēto tehnisko risinājumu izstrādāšana, darba rasējumu izstrāde, izpilddokumentācijas noformēšanas izmaksas, būvlaukuma ierīkošanas un uzturēšanas izmaksas, darba aizsardzības izmaksas, nodokļi un citas līguma pilnīgai un kvalitatīvai realizācijai nepieciešamās izmaksas.
	6. Izstrādājot Lokālo tāmi, jāizceno visas tajās iekļautās pozīcijas un apjomus. Nav pieļaujama jaunu pozīciju un apjomu iekļaušana, kā arī esošo ignorēšana vai mainīšana.
	7. Pretendentam piedāvātajā līgumcenā jāiekļauj izmaksas par informatīvā plakāta izgatavošanu.
	8. Sagatavojot piedāvājumu, Pretendentam jāparedz būvgružu un liekās grunts transportēšanu uz Pretendenta norādītu atbērtni.
	9. **Pretendentam kopā ar tehnisko piedāvājumu jāiesniedz Darbu veikšanas kalendārais grafiks, norādot Darbu veikšanas laiku pa nedēļām.**
3. **Darbu uzsākšanas noteikumi, Darbu veikšana, Darbu pārbaudes un pieņemšanas noteikumi:**
	1. Par darba drošības tehniku un darba aizsardzību būvlaukumā ir atbildīgs Izpildītājs. Pirms Darbu uzsākšanas jāizstrādā Darba aizsardzības plāns saskaņā ar 2003.gada 25. februāra Ministru kabineta noteikumiem Nr.92 „Darba aizsardzības prasības, veicot Darbus”. Izpildītājam jāsaņem visas darbu veikšanai nepieciešamās atļaujas.
	2. Izpildītājam jāiesniedz apdrošinātāja izsniegta būvuzņēmēja civiltiesiskās atbildības obligātās apdrošināšanas polise, jāiesniedz būvspeciālistu profesionālās civiltiesiskās atbildības apdrošināšana.
	3. Pirms Darbu uzsākšanas Izpildītājs iesniedz Pasūtītājam fotofiksācijas materiālus, kuros pēc iespējas pilnīgāk fiksēts objekta tehniskais stāvoklis pirms būvniecības. Visa veida bojājumi, kādi tiek nodarīti saglabājamā labiekārtojuma (apstādījumu) platībām, ir jānovērš Izpildītājam par saviem līdzekļiem līdz Darbu nodošanas - pieņemšanas akta parakstīšanai. Sagatavotos fotofiksācijas materiālus pievieno Būvobjekta nodošanas - pieņemšanas aktam, ko sagatavo Pasūtītājs.
	4. Pirms Darbu uzsākšanas, Izpildītājam par saviem līdzekļiem jāuzstāda 1 (viens) pagaidu informatīvais stends (297x420 mm), atbilstoši 2014-2020 gada plānošanas perioda publicitātes vadlīnijām, saskaņojot to izmērus, informāciju un atrašanās vietu ar Pasūtītāju.
	5. Pēc Darbu pabeigšanas, Izpildītājam par saviem līdzekļiem jāuzstāda 1 (viens) informatīvais stends (297x420 mm), atbilstoši 2014-2020 gada plānošanas perioda publicitātes vadlīnijām, saskaņojot to izmērus, informāciju un atrašanās vietu ar Pasūtītāju.
	6. Darbu gaitā radušos jautājumus Izpildītājs saskaņo ar Pasūtītāja pārstāvi.
	7. Visiem Darbos pielietojamiem materiāliem ir jābūt sertificētiem normatīvajos aktos noteiktajā kārtībā un ar Latvijas Republikas spēkā esošiem normatīvajiem aktiem atbilstošiem kvalitātes rādītājiem. Materiālu atbilstība jāpierāda ar materiālu un konstrukciju ražotāju deklarācijām, sertifikātiem vai testēšanas pārskatiem. Darbos jāizmanto Latvijas Republikas būvnormatīviem atbilstoši materiāli, iekārtas un izstrādājumi. Darbus izpildīt ievērojot Latvijas nacionālos un starptautiskos standartus.
	8. Materiālu montāžu veikt saskaņā ar materiālu izgatavotāja instrukcijām. Ja instrukcija nav latviešu valodā, tad Izpildītājam jānodrošina tulkojums latviešu valodā.
	9. Darbi Izpildītājam jāveic ar saviem materiāliem (būvmateriāliem, būviekārtām un būvizstrādājumiem), nepieciešamās kvalifikācijas darbiniekiem un tehniskajiem līdzekļiem (ierīcēm, iekārtām, mehānismiem, instrumentiem un transportlīdzekļiem) u.c. resursiem.
	10. Pasūtītājam ir tiesības veikt izmaiņas Apliecinājuma kartē un mainīt veicamo darbu apjomus, piemēram, samazināt darba apjomus, pamatojoties uz izpildmērījumu datiem*.* Izpildītājam jāievērtē Darbu apjomu un izmaksu aprēķina tabulā minēto darbu veikšanai nepieciešamie materiāli un papildus darbi, kas nav minēti šajos sarakstos, bet bez kuriem nebūtu iespējama Darbu tehnoloģiski pareiza un spēkā esošiem normatīviem atbilstoša veikšana pilnā apjomā.
	11. Visiem materiāliem, iekārtām un mehānismiem, kas atrodas vai strādā objektā, ir jābūt Latvijas Republikas normatīvajos aktos noteiktajiem sertifikātiem un atļaujām.
	12. Garantija izpildītajiem Darbiem un materiāliem ir 60 (sešdesmit) mēneši no Darbu nodošanas-pieņemšanas akta parakstīšanas dienas.
	13. Nepamatoti darba pārtraukumi tiek pielīdzināti līguma darbu termiņu kavējumiem. Izpildītāja pienākums ir pamatot katru dīkstāves dienu.
	14. Atbildīgajam Darbu vadītājam objektā jābūt katru darba dienu un ne mazāk kā 32 (trīsdesmit divas) stundas nedēļā. Darbu vadītājam jānodrošina pilna atbildība objektā.
	15. Līguma darbības laikā būvsapulcēs obligāti jāpiedalās atbildīgajam Darbu vadītājam. Pēc Pasūtītāja pieprasījuma būvsapulcēs jāpiedalās arī citiem iesaistītajiem speciālistiem no Pretendenta puses. Par laiku un vietu Puses vienosies pirmajā būvsapulcē.
	16. Būvsapulču darba valoda - latviešu.
	17. Darbu izpildes laikā atbildīgajam Darbu vadītājam jāierodas objektā divu stundu laikā pēc Pasūtītāja vai būvuzrauga pieprasījuma.
	18. Izpildītāja pienākums ir paziņot Pasūtītāja būvuzraugam par segto darbu uzrādīšanu 2-3 darba dienas pirms konstrukciju aizsegšanas.
	19. Izpildītājam ir pienākums regulāri aizpildīt Būvdarbu žurnālu elektroniskajā būvniecības informācijas sistēmā: <https://bis.gov.lv/>
	20. Saglabāt esošās inženierkomunikācijas, tai skaitā ģeodēziskos punktus. Par komunikāciju bojājumiem nekavējoties ziņot atbildīgajām institūcijām un Pasūtītājam.
	21. Liekās grunts atbērtnes vieta jāsaskaņo ar Pasūtītāju.
	22. Pēc Darbu pabeigšanas paredzēt liekās grunts transportēšanu uz Pasūtītāja atbērtni.
	23. Darbu izpildes laikā uzturēt kārtībā darbu izpildes vietu, nepieciešamības gadījumā nodrošināt brīdinājuma zīmju izlikšanu, speciāla apgaismojuma uzstādīšanu un darbu izpildes vietas apsardzi.
	24. Objektā pastāvīgi nodrošināt kārtību un tīrību. Pēc pirmā aizrādījuma 4 (četru) h laikā jālikvidē pārkāpumi un trūkumi.
	25. Izpildītājs sagatavo visu nepieciešamo atļauju, izpildshēmu, apliecinājumu, atzinumu un citu normatīvajos aktos paredzēto dokumentāciju kopumu un iesniedz attiecīgajās valsts vai pašvaldības institūcijās (arī to dokumentāciju sagatavošana un atļauju saņemšana, ko normatīvie akti nosaka Pasūtītājam, par to saņemot attiecīgo pilnvarojumu no Pasūtītāja).
	26. Līdz brīdim kad Kandavas novada būvvalde ir izsniegusi atzīmi par būvdarbu pabeigšanu Izpildītājam jāiesniedz Pasūtītājam izpildmērījumi (izdrukātā veidā ar skaņojumiem un CD formātā (dgn vai dwg un pdf formātā).
	27. Darbu organizāciju un izpildes termiņus paredzēt atbilstoši objekta darba specifikai.
	28. Pasūtītājs var pārbaudīt Darbu apjoma izpildi, kvalitāti un iesniegto norēķinu dokumentu atbilstību faktiski izpildīto Darbu apjomam un Lokālo tāmi, jebkurā laikā. Pārbaude nesamazina Līgumā paredzēto Izpildītāja atbildību. Darbi pārbaudes laikā netiek apturēti. Līguma izpildes termiņš sakarā ar veicamo pārbaudi nav pagarināms. Pārbaudes no Pasūtītāja puses bez īpaša pilnvarojuma var pieprasīt un veikt arī būvuzraugs.
	29. Pārbaudes organizēšanai Pasūtītājs no Izpildītāja var prasīt un Izpildītājs nodrošina:
		1. Savu pārstāvju piedalīšanos pārbaudē.
		2. Nepieciešamo palīdzību no Izpildītāja puses.
	30. Pārbaudes rezultāti, norādot konstatētos defektus un/vai neatbilstības, tiek paziņoti Izpildītājam 3 (trīs) darba dienu laikā pēc pārbaudes pabeigšanas. Savi iebildumi par pārbaudes rezultātiem Izpildītājam jāpaziņo ne vēlāk kā 3 (trīs) darba dienu laikā no dienas, kad saņemti pārbaudes rezultāti. Ja minētajā termiņā Pasūtītājs nav saņēmis Izpildītāja iebildumus, uzskatāms, ka Izpildītājs ir piekritis pārbaudes rezultātiem.
	31. Ja Pasūtītājam vai kompetentai kontroles institūcijai pastāv aizdomas par kādu normatīvo aktu pārkāpumu Darbu izpildē, var veikt īpašas pārbaudes.
	32. Darbu izpildes laikā nodrošināt būvlaukuma sakopšanu katras darba dienas beigās, bet pēc darbu pabeigšanas, tas ir līdz Kandavas novada būvvalde ir izsniegusi atzīmi par būvdarbu pabeigšanu, izvest atkritumus, sakopt un savest kārtībā darbavietu pilnā apjomā.
	33. Pēc Darbu pabeigšanas būvobjektam piegulošo teritoriju, kas tika izmantota darbu vajadzībām, atjaunot sākotnējā vai labākā stāvoklī.
	34. Paredzēt nepieciešamo aizsardzību pret bojājumiem citām darbu zonā esošiem komunikāciju un infrastruktūras objektiem.
	35. Izpildītājs ir atbildīgs par objekta būvniecības/demontāžas gaitā atgūto materiālu saglabāšanu un, ja Pasūtītājs pieprasa, to nodošanu Pasūtītāja rīcībā tā norādītājā vietā.
	36. Darbu rezultātā objektam nodarītie bojājumi vai citi zaudējumi, kas radušies Izpildītāja darbības vai bezdarbības rezultātā, Izpildītājam jānovērš par saviem līdzekļiem.
	37. Pēc darbu pabeigšanas Izpildītājs noformē un iesniedz Pasūtītājam izpilddokumentāciju, kuras sastāvā jābūt segto darbu aktiem, ieinteresēto fizisko un juridisko personu atzinumiem, materiālu un konstrukciju atbilstības deklarācijām vai sertifikātiem.

**Darba apjomi saskaņā ar Lokālo tāmi:**

|  |  |  |  |
| --- | --- | --- | --- |
| **Nr.p.k.** | **Būvdarbu nosaukums** | **Mērvienība** | **Daudzums** |
|  |
| 1. | **Demontāžas darbi** |   |   |  |
| 1.1. | Nesošo konstrukciju demontāža | m2 | 110 |  |
| 1.2. | Būvgružu utilizācija | m3 | 22 |  |
| 2. | **Vispārīgie būvdarbi** |   |   |  |
| 2.1. | Nesošā karkasa uzstādīšana pirms dēļu seguma ieklāšanas tai skaitā izlīmeņošana | m2 | 110 |  |
| 2.2. | Nesošā karkasa apstrāde ar antiseptiķi | m2 | 110 |  |
| 2.3. | Dēļu seguma ieklāšana t.sk. palīgmateriāli, skrūves. Dēļi deju grīdai 50mm  | m3 | 5,4 |  |
| 2.4. | Dēļu seguma krāsošana divas reizes. | m2 | 110 |  |
|  |

|  |  |
| --- | --- |
| **Pretendenta nosaukums:** |  |
| **Amatpersonas vārds, uzvārds:** |  |
| **Ieņemamā amata nosaukums:** |  |
| **Amatpersonas paraksts:** |  |